К1эрэщэ Тембот сыдигъуи гупсэфыгъо къезымытыщтыгъэр лъэпкъым ил1ыхъужъхэу зэфагъэм пае зыпсэ зыгъэ1ылъыным фэхьазырхэу, лъэпкъ напэр, намысыр зыухъумэщтыгъэхэм якъэбар ары, ык1и афэдэ л1ыхъужъхэм тхылъыбэ афигъэхьыгъ. Гущы1эм пае, “Хьаджрэт” зыфи1орэ повестым хэт л1ыхъужъэу Къаймэт изакъоу лэжьак1охэм апэш1уек1орэ хабзэм пэуцужьы. Нэужым къыгурэ1о зэфэнчъагъэм, бзэджагъэм узынэбгырэк1э зи зэремыш1эшъущтыр, зэрэхэк1одэщтыри еш1э, ау ц1ыфэу зелъытэ, арышъ, ежь иш1ош1ык1э, зэфэнчъагъэм упэуцужьын фае. Сыд фэдизэу щы1ак1эм ч1ып1э къин уригъэуцоми, убэнэн фае, ш1угъэм уфэк1он фае